Maak seker jy het al die tegniese aspekte onder die knie, bv. leestekens, klankeffekte, ens. – jy moet elkeen se funksie kan benoem.
Daar is twee kernvrae oor elke gedig, naamlik die tema (waaroor gaan die gedig?) en die boodskap (wat word gesê?).
Maak ’n skoon afdruk van die gedig en kyk nou of jy alles oor die gedig kan neerskryf, bv. reël 1 = metafoor; reël 3 = alliterasie, ens.
Gebruik ’n dubbelfolioblad en trek ’n tabel/diagram op waarop al die belangrike aspekte van elkeen van die 12 gedigte uiteengesit word.
Spreker: Dit is nie die digter nie! Stel vas wie is aan die woord in die gedig, of uit wie se gesigspunt word die gedig aangebied.
Spasieer jou antwoord en skryf netjies – daar is genoeg spasie/bladsye in die eksamenboek. Dit maak dit makliker vir nasieners om jou vraestel te merk.